Attac

náhľad|Stánok rakúskeho hnutia Attac na Volksstimmefeste vo Viedni
náhľad|Mapa pobočiek hnutia Attac

Attac (celým názvom Association pour la Taxation des Transactions financières et pour l'Action Citoyenne, voľne preložené: Združenie pre zdanenie finančných transakcií a pre občianskú akciu) je medzinárodná alterglobalizačná mimovládna organizácia, ktorá požaduje, aby bola na špekulácie s cudzími menami uložená Tobinova daň. Sám James Tobin sa však od tohto hnutia dištancoval.http://www.spiegel.de/wirtschaft/james-tobin-die-missbrauchen-meinen-namen-a-154668.html

Organizácia bola založená v Paríži 3. júna 1998. Jej vznik inšpiroval Ignacio Ramonet, ktorí v mesačníku Le Monde diplomatique publikoval článok o tom, že forex generuje značné príjmy, ktoré nie sú predmetom žiadnych daňových povinnosti. Attac tiež odmieta existenciu daňových rajov, a vyzýva vlády, aby prijali opatrenia proti daňovým únikom, ktoré by umožnili financovanie množstva sociálnych programov. Má regionálne pobočky v 38 krajinách sveta. V jej logu je symbol percenta, odvolávajúc sa na úsilie zaviesť Tobinovu daň vo výške najmenej jedno percento. Vystupuje proti politike Svetovej obchodnej organizácie a požaduje oddlženie rozvojových krajín. Hnutie tiež kritizovalo postup Európskej centrálnej banky pri sanácii bánk počas globálnej finančnej krízy z roku 2008.http://e-republika.cz/article1154-Ob%C4%8Danska-hnuti-ve-Francii

V roku 2013 bola spoločnosť Nestlé a bezpečnostná agentúra Securitas AG usvedčené, že zbierali kompromitujúce materiály na aktivistov hnutia Attac. Švajčiarsky súd postihnutým aktivistom priznal finančnú náhradu.

V apríli 2015, hnutie zvolalo rozsiahle medzinárodné demonštrácie proti prijatiu zmluvy TTIP.http://www.novinky.cz/zahranicni/367373-desetitisice-evropanu-vcetne-cechu-demonstrovaly-proti-dohode-eu-a-usa.html

 Referencie 

 Iné projekty 

 Externé odkazy 
 Oficiálna stránka 

Kategória:Sociálne hnutia
Kategória:Globalizácia
Kategória:Medzinárodná ekonomika
Kategória:Hnutia